ljubljanapridefestival

Major in Helena
2024-06-13 20:00 - 21:30 UTC | Slovensko mladinsko gledališče, Vilharjeva 11, Ljubljana, 1000, Slovenia
13. junij, 20:00

Slovensko mladinsko gledališče (Vilharjeva 11, Ljubljana)

Major in Helena

Gledališka predstava

Dogodek bo potekal v srbščini s slovenskimi in angleškimi podnapisi.

Dostopnost za osebe z gibalnimi oviranostmi: Ne

V koprodukciji s Slovenskim mladinskim gledališčem in v sodelovanju z Gledališčem Promena ter produkcijsko hišo Oblak.

Predstava »Major in Helena«, ustvarjena po motivih istoimenske knjige Maje Bekčić Petrović v dramatizaciji Divne Stojanov, razkriva ganljivo resnično zgodbo Helene Vuković, nekdanje_ga majorja srbske vojske, ki je hkrati tudi trans ženska. Predstava v režiji Aleksa Jovčića ponuja vpogled v življenje Helene ter njeno osebno potovanje skozi krivice, bolečine in radosti.Zgodba se osredotoča na konflikt med patriarhalnim in konservativnim okoljem, ki ga predstavlja vojska, ter liberalnim okoljem LGBTIQ+ skupnosti. Skozi to nasprotje se razkriva kompleksnost Heleninega življenja, pa tudi lepota in izzivi trans/kvir življenja v Srbiji. Pomembne teme, kot so drugačnost, pogum in iskrenost, so osrednji del predstave, ki poudarja nujnost avtentičnosti in iskrenosti v družbi, ki pogosto zavrača tiste, ki se ne najdejo v ustaljenih normah. »Major in Helena« nas tako spodbuja k razmisleku, koliko poguma potrebujemo, da smo v konservativni družbi to, kar smo. Hkrati pa ponuja tudi sporočilo tolažbe in podpore tistim, ki se počutijo zaradi svoje drugačnosti osamljene_i ali zavrnjene_i.
